text: Debat: Hvordan skal Danmark tjene penge?
  10 juni 2015 kl. 04.45
  TV 2 News og TV SYD+ sender onsdag en debat, der foregår på Danfoss.
  I samarbejde med TV 2 News sender TV SYD+ i dag politisk debat fra Danfoss i Nordborg. Temaet for debatten er, hvordan Danmark skal tjene de penge, der er brug for ? hvis landet skal fastholde og fremtidssikre velfærdsstaten.
  I debatten medvirker bl.a. folketingsmedlemmerne Ellen Trane Nørby fra Venstre, Benny Engelbrecht fra Socialdemokraterne, konservative Mike Legarth, Mette Bock fra Liberal Alliance, Henning Hyllested fra Enhedslisten og Karina Lorentzen Dehnhardt fra SF.
  Hidtil er der i valgkampen talt meget om, hvordan politikerne gerne vil bruge samfundets penge, mens der er talt mindre om, hvordan landets indtægter sikres. Det tema vil politikerne blive udfordret på i dagens debat.
  Debatten går i gang på TV SYD+ kl. 13.30 og varer halvanden time.
  Deltagerne i debatten:
  Ellen Trane Nørby, VenstrePeter Skaarup, Dansk FolkepartiBenny Engelbrecht, SocialdemokraterneMike Legarth, De KonservativeMette Bock, Liberal AllianceJosephine Fock, AlternativetHenning Hyllested, EnhedslistenKristian Andersen, KristendemokraterneIda Auken, De RadikaleKarina Lorentzen Dehnhardt, SF
  
  